ทางหลวงชนบท ฉช.2004

ทางหลวงชนบท ฉช.2004 แยก ทล.34 (กม.ที่ 35+900)–บ้านบางพระ เป็นทางหลวงชนบทที่เชื่อมระหว่างถนนเทพรัตน มาเชื่อมต่อกับถนนสิริโสธร เริ่มต้นในอำเภอบางปะกง ผ่านอำเภอบ้านโพธิ์ และสิ้นสุดในอำเภอเมืองฉะเชิงเทรา จังหวัดฉะเชิงเทรา

**ประวัติ**
ทางหลวงชนบท ฉช.2004 แต่เดิมคือส่วนหนึ่งของ ทางหลวงท้องถิ่นสายพิมพาวาส–แสนภูดาษ ปรากฏในผังเมืองรวมในพื้นที่อำเภอบางปะกงและส่วนต่อเนื่องอำเภอบ้านโพธิ์เมื่อปี พ.ศ. 2518 ต่อมาได้มีการรวมเขากับถนนเกษมราษฎร์พัฒนา ที่มีจุดเริ่มต้นในอำเภอเมืองฉะเชิงเทรา ซึ่งมีหลักฐานบนสะพานข้ามคลองหนองขอนระบุไว้บนราวสะพานว่า กรมโยธาธิการ พ.ศ. 2534 อยู่บนถนนช่วงตำบลบางเตย จึงสันนิษฐานว่าถนนช่วงดังกล่าวได้รับการขยายแนวเส้นทางช่วงปี พ.ศ. 2534 สอดคล้องกับประวัติการก่อตั้ง โรงเรียนเบญจมราชรังสฤษฎิ์ 4 (ปัจจุบันยุบรวมเป็นโรงเรียนเบญจมราชรังสฤษฎิ์ ศูนย์บางเตย) ที่ตั้งอยู่บนสายทางดังกล่าว ซึ่งก่อตั้งขึ้นเมื่อปี พ.ศ. 2536 เพื่อเป็นโรงเรียนมัธยมศึกษาประจำตำบลในท้องที่ตำบลบางเตย บางกะไห เกาะไร่ และตำบลข้างเคียงในพื้นที่
หลังจากได้มีการก่อตั้งกรมทางหลวงชนบทขึ้นมาเมื่อปี พ.ศ. 2545 ได้มีการถ่ายโอนถนนดังกล่าวให้กับกรมทางหลวงชนบท และแบ่งทางหลวงท้องถิ่นสายพิมพาวาส–แสนภูดาษใหม่โดยในส่วนตำบลพิมพา เป็นทางหลวงชนบท ฉช.2004 และในตำบลหนองจอก อำเภอบางปะกงกับตำบลแสนภูดาษ อำเภอบ้านโพธิ์กำหนดให้เป็นทางหลวงชนบท ฉช.3020 รวมถึงกำหนดสายทางของถนนเกษมราษฎร์ที่ตัดกันกับทางหลวงชนบท ฉช.3001 และมาบรรจบกับทางหลวงท้องถิ่นสายพิมพาวาส–แสนภูดาษให้เป็นทางหลวงชนบท ฉช.2004
ในปี พ.ศ. 2566 กรมทางหลวงชนบทได้เข้าดำเนินการปรับปรุงและขยายเส้นทาง ตั้งแต่กิโลเมตรที่ 6+500 ผ่านทางแยกไปยังทางหลวงชนบท ฉช.2030 ที่กิโลเมตรที่ 6+636 และไปสิ้นสุดที่แยกเกาะไร่จุดบรรจบกับทางหลวงชนบท ฉช.3001 ระยะทางรวม 4.425 กิโลเมตร ให้เป็นถนนขนาด 4 ช่องจราจร ที่ประกอบไปด้วยไหล่ทางและทางเท้า ระบบสัญญาณไฟจราจร ระบบระบายน้ำ และระบบส่องสว่าง คาดว่าจะก่อสร้างเสร็จในปี พ.ศ. 2568

**รายละเอียดของเส้นทาง**
ป้ายแสดงหมายเลขสายทาง
ทางหลวงชนบท ฉช.2004 เป็นทางหลวงชนบทชั้น 3 มีระยะทาง 25.046 กิโลเมตร พิ้นผิวจราจรแบบแอสฟัลต์คอนกรีต ขนาด 2 ช่องจราจร เขตทางกว้าง 20 - 30 เมตร มีแนวเส้นทางเริ่มต้นจากตำบลหอมศีล ต่อเนื่องไปยังตำบลพิมพา อำเภอบางปะกง จากนั้นเข้าสู่เขตตำบลเทพราช ตัดกับทางหลวงชนบท ฉช.3001 เข้าสู่ตำบลเกาะไร่ อำเภอบ้านโพธิ์ ผ่านไปยังเพื่อนที่ตำบลบางเตย และสิ้นสุดที่ตำบลบางพระ อำเภอเมืองฉะเชิงเทรา จังหวัดฉะเชิงเทรา ซึ่งเส้นทางดังกล่าวอยู่ในความดูแลของกรมทางหลวงชนบททั้งสายทาง
ทางหลวงชนบท ฉช.2004 เป็นถนนอีกเส้นทางหนึ่งที่มีแนวโครงการทางเลี่ยงเมืองฉะเชิงเทราพาดผ่าน ในส่วนของด้านใต้ ส่วนที่ 2 โดยเป็นการก่อสร้างในรูปแบบของแยกต่างระดับ ใช้ชื่อว่า แยกต่างระดับบางเตย เป็นรูปแบบของวงเวียนบนพื้นราบ และทางเลี่ยงเมืองเป็นสะพานยกระดับขนาด 6 ช่องจราจร
นอกจากนี้แนวเส้นทางยังมีการวางระบบท่อส่งก๊าซธรรมชาติฝั่งตะวันออกพาดผ่านบริเวณสายทาง ทำให้การดำเนินการในการก่อสร้างหรือขยายเส้นทางจราจรของทางหลวงชนบท ฉช.2004 ต้องมีการดำเนินการปรับแนวและเคลื่อนย้ายท่อส่งก๊าซธรรมชาติซึ่งเป็นของบริษัท ปตท. จำกัด (มหาชน) โดยแนวท่อดังกล่าวเป็นแนวท่อเดียวกับที่เคยเกิดเหตุระเบิดขึ้นเมื่อปี พ.ศ. 2563 ช่วงแนวทางหลวงชนบท ฉช.3001 จนมีผู้บาดเจ็บและเสียชีวิต

**รายชื่อทางแยก**

**สถานที่สำคัญ**

**สถานที่ราชการ**
 โรงเรียนเบญจมราชรังสฤษฎิ์ ศูนย์บางเตย อยู่ในเส้นทางช่วงตำบลบางเตย อำเภอเมืองฉะเชิงเทราโรงพยาบาลส่งเสริมสุขภาพตำบลพิมพา- โรงเรียนวัดพิมพาวาส (สีล้งสาราลัย)- เทศบาลตำบลพิมพา- องค์การบริหารส่วนตำบลเกาะไร่- โรงพยาบาลส่งเสริมสุขภาพตำบลบางเตย- โรงเรียนวัดเกาะ- โรงเรียนเบญจมราชรังสฤษฎิ์ ศูนย์บางเตย- องค์การบริหารส่วนตำบลบางกะไห- โรงพยาบาลส่งเสริมสุขภาพตำบลบางกะไห- โรงเรียนวัดนาคู (โรงเรียนกระจ่างประชานุกูล)- โรงเรียนวัดบางปรง

**ศาสนสถาน**
 วัดสุนีย์ศรัทธาราม- วัดพิมพาวาส (ใต้)- วัดพิมพาวาส (เหนือ)- มัสยิดอัลฮาดี- วัดราษร์บำรุงวนาราม- วัดนาคูโมทนามัยปุญญาราม- วัดบางปรงธรรมโชติการาม

**อ้างอิง**
ฉช.2004
ฉช.2004
หมวดหมู่:สิ่งก่อสร้างในอำเภอบางปะกง
ฉช.2004
ฉช.2004